cyanic-selkie/wikianc huggingface dataset:
Kinesiske æranavn
Kinesiske æranavn (kinesisk: 年号, pinyin: Niánhào) er det æranavn, regjeringsperiodenavn eller regjeringstittel som brukes ved den tradisjonelle oppregning av en keisers regjeringstid. Æranavnet var i flere århundrer også det styrende for hvordan en keiser konvensjonelt ble omtalt: I stedet for å benytte hans personlige navn eller hans stilnavn er det for Ming-dynastiets og Qing-dynastiets keisere vanlig å kjennetegne dem med æranavnet.
Enkelte keisere kunne ha flere æranavn, det ene etter det andre, og hvert av dem tilbakeførte den årlige tidsangivelsen til år ett, eller yuán (元). Ordenstallet skifter som regel ikke etter tolv måneder; nytt æra-år regnes fra kinesisk nyttår hvert år.
Opprinnelsen til de kinesiske æranavn var de motto eller slagord som en keiser valgte for sitt styre – eller en periode av sitt styre.
Hvordan ærasystemet fungerte
Hvert æranavn har en ordrett betydning. For eksempel var det første æranavnet under Han Wudi Jianyuan (建元, pinyin: jiàn yuán), som betyr ordrett «opprette første». Æranavn kunne også uttrykke politiske eller sosiale visjoner. Jianzhongjingguo (建中靖國 jiàn zhōng jìng guó), det første æranavnet til keiser Huizong av Song, betyr «fastlegger lykkelig middelvei og renser riket», og viser hans ønske om å moderere rivaliseringen mellom konservative og progressive krefter om politiske og sosiale reformer. Det aller første æranavnet i Qing-dynastiet var viktig fordi det betød [impliserte] at «[mandsjuene innehar] Himmelens mandat».
Utropelsen av æranavn var en prosess som tradisjonell kinesisk historie betegner som jianyuan. Å proklamere et nytt æranavn for å erstatte et gammelt ble kalt gaiyuan (改元, gǎi yuán), som betyr «endre første».
Å identifisere et år ut fra æranavnet innebærer bare at man teller opp fra det første året i æraen. For eksempel var 138 f.Kr. det tredje år av Jianyuan (建元), ettersom 140 f.Kr. var første år. Dersom mer enn én hersker brukte samme motto, måtte også herskerens eller dynastiets eget navn nevnes. Ett eksempel er at både Han Wudi og Jin Kangdi valgte Jianyuan som deres motto. Dermed er 344 e.Kr. det annet år i Jianyuan i Jin-dynastiet (eller: av Jin Kangdi). Mens 139 f.Kr. var annet år i Jianyuan i Han-dynastiet (eller: av Han Wudi). I tradisjonell litteratur kan man finne tidfestelser som «første måned av det trettende år av Jianyuan» (建元十三年元月), og uten dynastihenvisning blir det et detektivarbeid å fastslå ut fra sammenhengen hvilket tidspunkt som er ment.
Nesten alle æranavn er på to kinesiske skrifttegn. Påfallende unntak var under det ikke-hankinesiske Xixia-dynastiet (1032–1227). Av de 33 Xixia-æranavnene har syv mer enn tre skrifttegn. Eksempler:
Forut for Ming-dynastiet kunne en keiser endre sitt æranavn så ofte det behaget ham. Ordenstallsnummereringen veksler på den første dag av det nye år i den kinesiske kalender, uavhengig av hvilken måned det nye æranavnet ble innført. Ett eksempel er keiser Xuanzong av Tang som endret sitt æranavn, Xiantian (先天, pinyin: xiān tiān) til Kaiyuan (开元, pinyin: kāi yuán) i den tolvte (dvs. siste) måned i den kinesiske kalender. Annet år i Kaiyuan (开元二年) begynte allerede på den første dag av den påfølgende måned (dvs. på den kinesiske nyttårsdag); dette betyr at første år av Kaiyuan bare varte de siste få dagene av den nevnte tolvte måneden (开元元年).
Ming- og Qingkeiserne benyttet generelt kun ett æranavn i sine regjeringstider, og det er blitt alminnelig å referere til Ming- og Qing-keiserne ved deres æranavn. Når en keiser døde ville etterfølgeren proklamere et nytt æranavn, men nummereringen etter det nye æranavnet ville ikke ta til før på den neste nyttårsdagen. Da Kangxi-keiseren av Qing besteg tronen i 1661, skjedde det noen få dager etter kinesisk nyttår, og dermed fortsatte Shunzhiæraen hele resten av året, og det første Kangxi-året (康熙元年) tok ikke til før til nyttår ett år etter, i 1662. Eksempler fra denne ordningen er Taichang-keiseren av Ming (som døde etter bare én måned), Zhengtong-keiseren av Ming og Hung Taiji av Qing (begge benyttet to æranavn).
Bandar Imam kraftverk
Bandar Imam kraftverk er et varmekraftverk i provinsen Khuzestan i Iran. Det har en installert produksjonskapasitet på 480 MW, fordelt på 5 like store blokker á 96 MW hver. Teknologien er levert av bl.a Alstom.
Anlegget ble utbygd i årene 1995–2000. Brenselstypen er naturgass og gassolje.
Kinesiske æranavn
Hvordan ærasystemet fungerte
Æranavn ble også benyttet (skjønt etter forskjellige navngivingskonvensjoner) i andre østasiatiske land som i Korea, Japan og Vietnam, for det meste som et resultat av kinesisk kulturell påvirkning. De er fortsatt i bruk i Japan. Republikken Kina-eraen, benyttet i Kina 1912-1949, og fortsatt i bruk i Taiwan, markerer år som Minguo (det vil si som «republikk»), som vanligvis anses som et æranavn. I Folkerepublikken Kina ble det kinesiske æranavnsystemet avskaffet i 1949 da man i stedet gikk over til vestlig tidsregning.
«Republikkæraen»
Et æranavn kunne kun proklameres av keiseren innen Republikken Kina ble opprettet. Republikken Kina (Taiwan) bibeholder fortsatt ærasystemet, og bruker navnet Republikk (民國) i sitt offisielle æra- og dateringssystem. Første år av republikkæraen var 1912. Dermed var 2008 «det 97. år av Republikkæraen» (民國97年).
Ærasystem og vestlig ærasystem
Selv om ærasystemet er et mer tradisjonelt dateringssystem som er med på å bevare kinesisk og japansk kultur, representerer det problemer i det mer globaliserte asiatiske samfunn og i dagliglivet.
For eksempel er det slik at selv om et lands egne borgere godt vil vite hvilken æra man er inne i, så vil dette æranavnet være relativt upraktisk og uforståelig for folk i andre land. Dessuten oppstod det en dobbeldatering: Regjeringene i Japan og i Republikken Kina anerkjenner kun dokumenter datert etter ærasystemet, men deres traktater med andre land er datert i Anno Domini-systemet.
På hjemmebane er det også praktiske problemer tilknyttet ærasystemet. I Japan er det for eksempel vanskelig å holde orden på alderen på folk som ble født i den forrige æra. Og ettersom både Republikken Kina og Japan har tilpasset seg til den gregorianske kalender er det vanskeligere for dem å finne ut av 29. februar (skuddår) enn det er for de mer internasjonalt orienterte kulturer.
Det er på den annen side dem som mener at «Anno Domini»-systemet har for meget kristen ballast, og som oppfatter det som kulturimperialistisk og påtvunget av europeerne på andre kulturer. Men på grunn av globaliseringens krav blekner denne innvendingen for den praktiske virkelighets krav, også i Japan og i Republikken Kina.
Moderne historieforskning benytter i liten grad æranavn. De kan imidlertid benyttes for å danne seg en oppfatning om en historisk forfatters eget ståsted (for eksempel rundt regimeskifter). Likevel er slike mottoer nyttige når man vil datere begivenheter som er unike for kinesisk historie.
Västerbottens regemente
Västerbottens regemente, I 19, I XIX, I 20 og I 20/Fo 61 var en svensk infanteriavdeling innen Försvarsmakten som var aktiv i ulike former mellom 1624 og 2000. Avdelingen var forlagt til Umeå garnison i Umeå i Västerbotten.
1500-1700-tallet
Västerbottens regemente oppsto da en gruppe fotsoldater i Västerbotten (västerbottensfänikor) fra midten av 1500-tallet, som i 1615 ble slått sammen til Norrlands storregemente, som i 1624 ble delt i tre regimenter, hvorav det nordligste ble Västerbottens regemente. Fra 1649 hadde regimentet sin øvingsplass på Gumboda hed seksti kilometer nordøst for Umeå. Under den første perioden i Nasa silvergruvas historie, ble bergknekter tatt ut fra Västerbottens regemente for å arbeide i gruven hvor man for første gang hadde begynt å sprenge fjellet med svartkrutt.
Offiserene, som på denne tiden vanligvis var adelsmenn, fikk blant annet betalt i naturalier. De fikk, etter å ha bosatt seg i länet, gårder som de selv skulle drive. Siden gårdene som regel var små, kom store deler av rentene i form av smør.
Grenbane Schöneweide–Spindlersfeld
Grenbane Schöneweide–Spindlersfeld er en sidelinje fra Jernbanelinjen Berlin–Görlitz i Berlin. Opprinnelig ble strekningen bygd for godstrafikk til fabrikken W. Spindler, som har gitt navn til området. Råstoffer til fabrikken, fremfor alt steinkull, ble transportert, senere hadde strekningen også persontrafikk for fabrikkens arbeidere. I dag blir linjen kun betjent av S-Bahntrafikk.
Västerbottens regemente
1500-1700-tallet
I 1700, i begynnelsen av den store nordiske krig, da mannskapene telte over 1 100 soldater, ble regimentet overført til Baltikum. Der deltok de i en rekke treffninger: slaget ved Düna i 1701, ved Kliszów i 1702, Fraustadt i 1706, samt ved Holowczyn og Moljatitsji i 1708. Nesten hele regimentet falt i slaget ved Poltava hvoretter regimentssjefen Anders Lagercrona ble fratatt sin tittel. Regimentet måtte umiddelbart settes opp på nytt og rekruttere mannskaper, og deltok forgjeves i forsøket på å redde Reval (Tallinn) i 1710.
I 1716 deltok regimentet ved forsvaret av Strömstad, og ble sendt til Västerbotten i 1719 for å forsvare sitt eget område. Siden området hadde huset tusentalls finske flyktninger, som hadde herjet og røvet mat, manglet det proviant når russerne angrep i 1720 - soldatene levde på barkebrød. Rapportene om russernes inntog kom for sent og regimentet hadde ikke rukket fram til Umeå da byen ble brent ned i 1720. I kraftig undertall ble flere i regimentet drept i slaget ved Villmanstrand.
Finskekrigen
Västerbottens regemente deltok fra starten i Finskekrigen. Norra bataljonen sloss med den finske arméens femte brigade under Johan August Sandels i hele året 1808 i Finland, og deltok dermed i slaget ved Virta bro og slaget ved Pulkkila. Major Wilhelm Lagerborg ble drept ved Pulkkila. Fra den 18. juni holdt de stand mot russerne utenfor Kuopio, og deltok i kamper der, men ble i flere slag tvunget til å trekke seg tilbake nordover. På slutten av året 1808 ble bataljonen forent med Karl Nathanael af Klercker i Uleåborg. Da svenskene kapitulerte i Kalix den 25. mars 1809 ble bataljonen overlatt i russernes hender.
Överstelöjtnantens kompani, Lövångers kompani, Bygdeå kompani og Andra Majorens kompani (den søndre bataljonen) inngikk i 1808 i den så kalte norra fördelningen som ble ledet av Johan Bergenstråhle, og var forlagt i Umeå i begynnelsen av året 1808. De kjempet sammen med Jämtlands fältjägarregemente, Jämtlands hästjägare, og ytterligere to batterier. I slaget ved Vasa mistet kompaniet halve styrken. Deretter byttet avdelingen navn til svenska brigaden og ledelsen ble overtatt av Odert Reinhold von Essen d.y. Den 17. august kjempet avdelingen sammen med den finske arméen i slaget ved Alavo, og deretter i slaget ved Oravais og slaget ved Ruona. Ved Alavo var Västerbottens regemente avgjørende for den svenske seieren. Kompaniet nektet å kapitulere i Kalix i mars 1809, men den 15. mai ble soldatene tatt til fange da de reddet svenske forsyninger ved Lejonströmsbron i Skellefteå. De svenske soldatene var kun 600 mot 6000 russere, men de klarte å berge forsyningene. Krigsfangene ble løslatt den 17. september 1809.
1829-2000
I 1829 ble regimentets navn endret til Västerbottens fältjägarregemente. Regimentet ble i 1841 delt opp i to avdelinger; Norrbottens fältjägarkår og Västerbottens fältjägarkår. Ved hærordningen i 1892 fikk regimentet tilbake navnet Västerbottens regemente (I 20). Regimentet byttet i 1898 mobiliseringssted fra Gumboda hed til Vännäs leir innen man i 1909 flyttet inn i kaserner i Umeå.
Norrlands dragonregemente (K 4) ble i 1958 redusert til bataljonsstørrelse, og ble med det underlagt Västerbottens regemente. Dragonene fikk det nye navnet Norrlands dragoner, og beholdt avdelingsbetegnelsen K 4, samt sin forlegning i Skolgatan i Umeå. I 1966 ble de samlokalisert med Västerbottens regemente, etter en utvidelse av bygningsmassen.
I forbindelse det såkalte försvarsbeslutet 1996 ble Västerbottens regemente fra og med 1. januar 1998 redusert til kun å omfatte en försvarsområdesstab (Fo 61), som senere ble nedlagt den 30. juni 2000, som et resultat av försvarsbeslutet 2000.
Västerbottensbrigaden
Västerbottensbrigaden (IB 20) noen ganger også kalt Vildmannabrigaden ble dannet i 1949 ved at feltregimentet Västerbottens regemente (I 20) ble omorganisert til en brigade. I 1964 ble brigaden omorganisert til en norrlandsbrigade og i forbindelse med dette ble betegnelsen endret til NB 20. Brigaden ble i årene 1972 og 1973 splittet til tre norrlandsskyttebataljoner F (11, 12 och 13.Nskbat F). Västerbottensbrigaden ble erstattet av Ångermanlandsbrigaden (IB 51) som norrlandsbrigade. Ångermanlandsbrigaden fikk da NB 51 som ny betegnelse.
Fakultet for lærer- og tolkeutdanning
Fakultet for lærer- og tolkeutdanning ved Norges teknisk-naturvitenskapelige universitet (NTNU) var en videreføring av det tilsvarende fakultetet ved Høgskolen i Sør-Trøndelag. Ved fusjonen mellom NTNU og høgskolene i Gjøvik, Ålesund og Sør-Trøndelag, som trådte i kraft 1. januar 2016, ble fakultetet en del av NTNU.
Västerbottens regemente
Lapplandsbrigaden
Lapplandsbrigaden (IB 50) ble dannet i 1949 ved at feltregimentet Lapplands regemente (I 50) ble omorganisert til en brigade. Brigaden kom til å bli Västerbottens regementes hovedbrigade og ble organisert på forskjellig vis etter hvert som våpenutvikling, trusselbilde og økonomi endret seg. I 1965 ble brigaden omorganisert til en norrlandsbrigade og i forbindelse med dette ble betegnelsen endret til NB 50. I 1994 ble Lapplandsbrigaden skilt ut fra regimentet og ble fra 1. juli samme år et kaderorganiserat krigsforband innen Norra militärområdet (Milo N), samtidig fikk brigaden den nye betegnelsen NB 20. Brigaden ble avviklet den 31. desember 1997 i forbindelse med endringene som kom med försvarsbeslutet 1996.
Fakultet for lærer- og tolkeutdanning
Aktiviteten ved de ulike NTNU-enhetene fortsatte med små endringer i 2016, samtidig som det ble arbeidet på ulike områder med planer for studier, faglig og administrativ organisering, og kvalitetssikring på alle områder, slik at alt var klart 1. januar 2017.
Fakultetet var delt i to institutter: Institutt for grunnskolelærerutdanning 1–7 og bachelor i arkiv- og samlingsforvaltning (IGA) – og Institutt for grunnskolelærerutdanning 5–10 og bachelor i tegnspråk og tolking (IGT)
Västerbottens regemente
Bransjeskoler
Gjennom årene 1966 til 1999 var forskjellige bransjeskoler underlagt sjefen for Västerbottens regemente. I 1966 ble Kavalleriets kadettskola (KavKAS) underlagt regimentet, og i 1980 overtok Infanteriets och Kavalleriets officershögskola (Inf/KavOHS) kasernene fra Norrlands dragoner som ble flyttet til Arvidsjaur. Inf/KavOHS ble den 1. juli 1981 Infanteriets och Kavalleriets stridsskola (Inf/KavSS), som drøyt 10 år senere, i 1993, dannet Stridsskola Nord (SSN). I forbindelse med at Västerbottens regemente ble avviklet ved försvarsbeslutet 2000, ble deler av SSN flyttet til Bodens garnison, hvor de dannet Försvarsmaktens vinterenhet (FMVE).
Avdelingssjefer
Nedenfor angis regimentssjefene mellom 1900 og 2000.
Øvrig informasjon
Ved etableringen av regimentet i Umeå ble det opprettet et kongelig brev, undertegnet av Oscar II, der det ble slått fast at byen Umeå ved en eventuell nedlegging av regimentet skulle ha opsjon på bygninger og land. Nå (2014) ligger næringsparken Umestan, flere skoler, Totalförsvarets skyddscentrum og Västerbottensgruppen (UG 61) på det gamle regimentsområdet. Överstelöjtnantens kompanis historie lever i dag videre gjennom ''Kongl. Wästerbottens Regemente, et reenactment av Föreningen interaktiv historia'' i Sävar, der man prøver å gjenoppleve det siste slaget på svensk jord, som en del av Märkesåret 1809.
Liste over flaggbærere for Armenia under OL
Liste over flaggbærere for Armenia under OL er en liste over armenske idrettspersoner som har båret det armenske nasjonale flagg ved åpningsseremoniene i sommer- og/eller vinter-OL.
Kevin Seaward
Han representerte Irland under Sommer-OL 2016 i Rio de Janeiro, der han ble nummer 64 i maratonløpet.
Italias Grand Prix 2003
Italias Grand Prix 2003 var et Formel 1-løp arrangert 12. – 14. september 2003 på Autodromo Nazionale Monza i Italia. Det var det fjortende løpet i Formel 1-sesongen 2003.
Løpet
Noter til tabellen:
Lavangselva (Tromsø)
Lavangselva (også kalt Sjursneselva) er ei elv i Tromsø kommune i Troms og Finnmark. Den har utspring i fjellområdene vest for Sørfjorden. Selve Lavangselva dannes ved samløpet mellom kildeelvene Vasselva og Sennedalelva. Den renner deretter mot øst og munner ut i Sørfjorden ved Sjursnes.
Elva er 17,3 km lang regnet fra Sennedalselvas utspring, mens selve hovedelva er 4,9 km. Den har et nedbørfelt på 70,64 km², og middelvannføringen ved munningen er 4,12 m³/s.
Twin towers
Twin towers (norsk: tvillingtårn) kan vise til:
Abadan kraftverk
Abadan kraftverk er et varmekraftverk ved storbyen Abadan i provinsen Khuzestan i Iran. Det har en installert produksjonskapasitet på 492 MW, fordelt på 4 like store blokker á 123 MW hver. Teknologien er levert av bl.a General Electric.
Anlegget ble utbygd i årene 2001–2004. Brenselstypen er naturgass og dieselolje.
The Masters Tournament 2000
The Masters Tournament 2000 ble arrangert på Augusta National Golf Club i Augusta, Georgia i USA i 2000.
Gilan kraftverk
Gilan kraftverk er et varmekraftverk i provinsen Gilan i Iran. Det har en installert produksjonskapasitet på 1305 MW, fordelt på 3 like store blokker á 435 MW hver. Teknologien er levert av bl.a Siemens.
Anlegget ble utbygd i årene 1992–1997. Brenselstypen er naturgass og dieselolje. Dette er landets sjuende største varmekraftverk målt etter installert effekt.
Juan Carlos Trujillo
Juan Carlos Trujillo (født 17. juli 1985) er en guatemalansk friidrettsutøver som konkurrerer i maraton.
Tommy Lee Osborn
Tommy Lee "T.L." Osborn (23. desember 1923 - 14. februar 2013) var en amerikansk pinsevangelist, sanger, forfatter og lærer, som drev sin ministry (virksomhet) fra Tulsa, Oklahoma.
Manzoor-ul Hassan
Manzoor-ul Hassan (født 15. januar 1952), pakistansk landhockeyspiller som deltok i de olympiske leker 1976 i Montréal. Hassan vant en olympisk bronsemedalje i landhockey under OL 1976 i Montréal. Han var med på det pakistanske laget som kom på tredjeplass i landhockeyturneringen bak Australia og New Zealand. Pakistan tapte semifinalen med 1-2 over Australia og vant bronsefinalen mot Nederland med 2-1. Hassan spilte fire kamper OL-turneringen.
Juan Carlos Trujillo
Han representerte Guatemala under Sommer-OL 2016 i Rio de Janeiro, der han ble nummer 67 i maratonløpet.
Khanooj gasskraftverk
Kahnooj gasskraftverk er et varmekraftverk med kogenerasjon i provinsen Kerman i Iran. Det har en installert produksjonskapasitet på 968 MW, fordelt på 2 like store blokker á 484 MW hver. Teknologien er iransk.
Anlegget ble utbygd i 2007. Brenselstypen er naturgass.
Wolfratshausen
Det er kjent at allerede i middelalderen ble material transportert på tømmerflåter fra Wolfratshausen til München. Med dette om bakgrunn markedsfører byen seg som en tømmerflåteby (tysk: Flößerstadt). Langs motorveien, i nærheten av utkjørslen til Wolfratshausen, er det satt opp store skilt med en tegning av en styrmann på en tømmerflåte og innskriften Wolfratshausen die Flößerstadt.
Navnet Wolfratshausen (den gang Wolueradeshusun) ble første gang nevnt i et dokument utstedt av Kong Heinrich II den 30. Juni i år 1003. Av mangel på nøyaktigere informasjon regner byen dette året som sitt grunnlegningsår, og feiret i 2003 sitt 1000 års jubileum.
Fra Wolfratshausen trenger man omtrent en halv time med bil for å nå det nærmeste større skiområde, som er Brauneck i kommunen Lengries. Til skimetropolen Garmisch Partenkirchen tar det cirka 45 minutter.
Anesammenfall
Anesammenfall eller anetap betegner at personer opptrer mer enn en gang i samme anetavle, og skyldes ekteskap mellom slektninger. Hvis to søskenbarn gifter seg, vil deres barn ha bare 6 istedenfor 8 forskjellige oldeforeldre.
Stråhatt
Stråhatt er en lett hatt laget av flettede og pressede plantestrimler. Hattetypen skal først og fremst beskytte mot lyset og varmen fra sola.
Det er mange forskjellige slags stråhatter. Flere har samme form som vanlige filthatter. Disse er myknet med damp eller vannbad og så formet med hendene eller over en hatteblokk. Fine, dyre stråhatter har en tettere og jevnere fletning enn billigere typer. Store hatter er mer tidkrevende å lage og derfor også ofte dyrere.
En halmhatt er en enklere og billigere stråhatt flettet av grov halm og ofte utstyrt med en bred brem. Slike hatter har blitt laget i ulike varianter i svært lang tid. En panamahatt er en type stråhatt som ble særlig populær som sommerhatt blant amerikanske og europeiske menn tidlig på 1900-tallet. Panamahattene er flettet av lyse, oppsplittede palmeblader, og ble opprinnelig importert fra Ecuador via havnene i Panama. Den amerikanske filmkomikeren Harold Lloyd (1893–1971) lagde en mengde stumfilmer der han opptrer som høflig ung mann i store briller og moteriktig flat, rund, stiv stråhatt, på engelsk ofte kalt straw boater.
I Europa har stråhatter vært et vanlig hodeplagg for fattige og rike til vern mot sola. I dag inngår stråhatter i mange folkedrakter. Stive, flate, runde stråhatter er fortsatt en del av den tradisjonelle drakten flere strder i Frankrike og Sør-England, og blant gondolierer i Venezia.
I Sørøst-Asia har bønder og landarbediere tradisjonelt båret ulike varianter store, koniske stråhatter,  som arbeidsplagg til beskyttelse både mot sol og regn.
Fernando Aramburu
Fernando Aramburu (født 1959 i San Sebastián) er en spansk forfatter. Han er utdannet filolog og har undervist i spansk språk i Tyskland siden 1985. Han har gitt ut en rekke romaner og blir sett på som en av de viktigste samtidsforfatterne av spansk litteratur. Romanen Patria kom i 2016, den norske oversettelsen, Fedreland, i 2019. Det er en roman om Baskerlands kamp for selvstendighet, om terror og hvordan dette påvirker samfunn og mennesker. Den er solgt til 22 land pr. 2019 og har solgt nærmere en million eksemplarer på spansk. For denne romanen mottok Aramburu en rekke priser, blant annet Premio Nacional de Narrativa fra Det spanske kulturdepartementet (2017).
Vikedalen
Vikedalen er et boligområde i Sykkylven kommune i Møre og Romsdal.
Byggefeltet har videre kort avstand til Vik Barneskule og sin egen Vikedalen Barnehage som ligger i området.
Spenningsroman
Spenningsroman brukes i Norge om en undergruppe underholdningsromaner hovedsakelig innen sjangerne kriminallitteratur, thriller og grøsser. Norsk ordboks definisjon på spenningsroman er «roman som først og fremst er spennende».
Strykebrett
Et strykebrett er et lite bord som blir brukt som underlag ved stryking og damping av klær.
Historie
Under glatting med varme jernpanner i Kina kunne klær bli strukket mellom to personer,slik at det ikke var i kontakt med underlaget. Ellers har det vært vanlig med fast underlag når tekstiler skal glattes. Under banking av klær i Korea ble det brukt steintaburetter. Vikingene hadde glattebrett, gjerne av hvalbein når de brukte glattetein. Mangling med mangletre ble utført på en glatt bordplate.
Underlag ved stryking
Ved stryking med strykejern egner det seg godt å ha en fast og noe stor plate under. Rundt i hjemmene har kjøkkenbordet ofte tjent dette formålet. For å få et høyere bord og bedre arbeidsstilling har en plate blitt lagt over to stolrygger.
I 1858 ble det tatt patent på et strykebrett som gjorde det lettere å stryke ermer og buksebein. I 1866 ble det samanleggbare strykebrettet patentert. Det har også vært vanlig med strykeskap hvor strykebrettet var hengslet og kunne slåes sammen inne i skapet.
Regina Taylor
Regina Taylor (født 22. august 1960 i Dallas i Texas) er en amerikansk skuespiller, regissør og dramatiker.
Universitetet i Leipzig
Universitetet i Leipzig er et av de eldste universiteter i Europa, grunnlagt i 1415 av Fredrik I av Sachsen og broren William II, av Meissen. Det hadde opprinnelig fire fakulteter, og har idag 14 fakulteter med tilsammen 31 021 studenter (2004). Det medisinske fakultutet, som er over 600 år gammel, er et av de mest velrenommerte. Det er det nest største universitetet i Sachsen.
Regina Taylor
Taylor har vunnet flere priser gjennom hele sin skuespiller-karriere, inkludert en Golden Globe Award og en NAACP Image Award. Siden da har hun hatt noen kritiker-roste suksesser for sine mange ulike roller i forskjellige filmer, blant annet i regissør Spike Lees film Clockers, Courage Under Fire, A Family Thing, The Negotiater, og for TV-filmen Losing Isaiah og Strange Justice.
Universitetet i Leipzig
Historisk ble personer tilknyttet universitetet inndelt i forskjellige «nasjoner» etter deres herkomst: Den meissiske, den saksiske, den bayerske og den polske. Den store norske matematiker Sophus Lie var professor ved universitetet i Leipzig.
I DDR-perioden 1949-89 het universitetet Karl-Marx-Universität.
Politisk psykologi
Politisk psykologi er et flerfaglig akademisk felt som søker å forstå politikk, politikere og politisk atferd ved anvendelsen av psykologiske teorier. Selve begrepet har aner tilbake til Adolf Bastian og Hippolyte Taines tidlige sosialteori samt en tidlig representant i Gustave Le Bons massepsykologi. Videre foretok Sigmund Freud med sine studier Totem und Tabu (1913) og Massenpsychologie und Ich-Analyse (1921) en kobling også av psykoanalyse og politikk. Wilhelm Reich videreførte tekningen i sin bok Fascismens massepsykologi (1933). Utgangspunktet for den politiske psykologi er hvordan tradisjonelle psykologiske emner som tro, motivasjon, persepsjon, tenkning etc. kan anvendes for å kaste lys over politisk liv. I dette arbeidet trekkes det gjerne veksler på en vid rekke tilstøtende disipliner, slik som sosialantropologi, sosiologi, økonomi, filosofi og historie.
Regina Taylor
Taylor er blitt regnet som en svært dyktig skuespiller, og hun var den første svarte kvinnen til å spille karakteren som Julie i det kjente og populære skuespillet Romeo og Julie som ble spilt på Broadway. Hennes andre skuespill på Broadway inkluderte blant annet Macbeth og As You Like It. Hun har også dukket opp i flere off-Broadway skuespill og en rekke andre produksjoner, blant annet i Jar The Floor, Machinal, A Map of the World, og The Tempest, som hun ble tildelt en Dramalogue Award for.
Wu Guanzheng
Wu Guanzheng markerte seg som borgermester i Wuhan som næringslivsreformator. Da han var partisekretær for provinsen Shandong skal han angivelig ha vunnet Jiang Zemins tillit på grunn av sin faste inngripen mot bevegelsen Falungong. Ettersom han studerte sammen med Hu Jintao ved Tsinghua-universitetet blir han også regnet som tilhørende Hu Jintaos krets.
Wu Guanzheng ble medlem av kommunistpartiet i 1962. Han tok eksamen ved Tsinghua-universitetet i Beijing i 1965 som ingeniør. Fra 1968 arbeidet han ved en kjemisk bedrift i Wuhan i provinsen Hubei. Fra 1975 var Wu Guanzheng stedfortredende direktør for Wuhans vitenskaps- og teknologikommisjon. I 1983 ble han partisekretær og borgermester for storbyen.
Fra 1986 ble i tur og orden han stedfortredende partisekretær, viseguvernør og guvernør for provinsen Jiangxi. I april 1995 ble han partisekretær for Jiangxi. Fra 1997 til 2002 innehadde han vervet som sekretær for partikomiteen for Shandong.
Gudrød Haraldsson
Gudrød Haraldsson (død 989) (gælisk:Gofraid mac Arailt, gammelnorsk Guðrøðr Haraldsson) var en norrøn-gælisk konge av Man. Han og hans bror Maccus Haraldson var aktive i områdene rundt Irskesjøen på slutten av 900-tallet.
Familie
Gudrød og Maccus er regnet som medlemmer av Ivarætten. Deres far Harald var sannsynligvis Harald Sigtryggson (Aralt mac Sitric), hersker over den norrøne Limerick, som ifølge irske annaler ble drept i Connacht i 940. Det gjør i tilfelle brødrene til nevøer av Olav Kvåran, konge av Dublin fram til 980. Benjamin Hudson har som et alternativ foreslått at deres far kan ha vært en vikinghøvding ved navn Harald som var aktiv i Normandie.
Virksomhet
Første gangen Gudrød nevnes i annalene er sannsynligvis et angrep på Anglesey i 971 av en «sønn av Harald». Den walisiske krøniken Brut y Tywysogion (ByT) identifiserer denne Haraldsønnen som Gudrød. Neste år var han igjen på Anglesey og krevde inn skatt. Det var sannsynligvis han som ledet et tokt mot Powys i 979, og i 980 var han alliert med Custennin ap Iago, og de herjet igjen Anglesey. Han kan også ha ledet angrepet på Chester i 980. I 982 var han igjen i Wales, denne gangen i den sørvestlige delen hvor han angrep Dyfed.
I 984 brakte han, sammen med sin bror Maccus, en flåte av skip til Waterford, hvor han inngikk en allianse med Brian Bóruma, kongen av Munster og Ivar av Waterford om et kombinert angrep på Dublin og Leinster.
En «sønn av Harald» vant et slag på Man i 987, men om dette var Maccus eller Gudrød er ikke kjent. Samme år angrep Gudrød Anglesey for tredje gang, ifølge ByT tok han 2000 fanger/slaver.
Gudrød døde i 989 i Dál Riata. Om dette var i den irske eller skotske delen av Dál Riata er ikke kjent. I nekrologen omtales han som konge av Innse Gall, «de fremmedes øyer», en betegnelse som vanligvis viser til Man og Hebridene.
Etterkommere
Gudrøds sønn Ragnall (norrønt Ragnvald eller Ragnar) døde i Munster i 1005, også han blir kalt konge av Innsee Gall. Echmarcach mac Ragnaill kan ha vært Gudrøds sønnesønn, men han kan også ha vært en etterkommer av Ivar av Waterford. Ifølge Banshenchas ble en «datter av Gudrød» gift med Gilla Pátraic mac Donnchada, konge av Osraige. Selv om ikke patronymet er oppgitt blir denne Gudrød regnet som Gudrød Haraldson, hvilket betyr at Donnchad mac Gilla Pátraic, konge av Osraige og senere også av Leinster, var Gudrøds barnebarn.
Kerman kraftverk
Kerman kraftverk er et varmekraftverk i provinsen Gilan i Iran. Det har en installert produksjonskapasitet på 1932 MW, fordelt på 2 like store blokker á 483 MW hver, samt i tillegg 6 x 161 MW gassturbiner. Teknologien er levert av bl.a Siemens, Ansaldo og Doosan.
Anlegget ble utbygd i årene 2001–2008. Brenselstypen er naturgass og råolje. Dette er landets største varmekraftverk målt etter installert effekt.
Johan Havaas
Johan Johnsen Havaas (Havås) (født 19. oktober 1864, død 27. april 1956) var bonde og botaniker fra Granvin i Hordaland.
Oppvekst og vitenskapelig gjerning
Johan Havaas vokste opp på gården Havås i Granvin og fikk tidlig interesse for naturhistorie og botanikk. Han var spesielt interessert i den kryptogame floraen. Havaas hadde bare omgangsskole og var for en stor del selvlært, og lærte seg også fremmedspråk (bla. latin, engelsk, tysk, fransk, portugisisk og spansk) på egen hånd, slik han både kunne brevveksle med vitenskapsmenn i utlandet og gi ut avhandlingene sine. Med støtte fra blant annet Bergen Museum reiste han over hele landet og samlet inn og registrerte store mengder moser, lav og parasittsopper. Særlig interesse hadde han for lav, og han beskrev selv omkring 6 nye arter. Han fant for eksempel det første eksemplaret av lavarten kystkorallav (Bunodophoron melanocarpum (Sw.) Wedin) i Norge, ved Mosterhavn i Sunnhordaland i 1912. I 1911 registrerte han et funn av mosesildre (Saxifraga hypnoides) på Stadtlandet, en plante som ble funnet for første gang i Norge tidlig på 1800-tallet. To lavarter har fått artsepitet oppkalt etter han. Den ene er Sauehellarlav (Flavoplaca havaasii (H.Magn.) Arup et al.), den andre er sotlav (Umbilicaria havaasii Llano). Arbeidene hans vakte internasjonal interesse, mens han har vært mindre kjent i Norge. Granvin Bygdatun har en samling etter Johan Havaas, ellers finnes det samlinger etter han ved Universitetet i Bergen og ved Duke University i Nord-Carolina i USA. I 1934 ble han hedret med Kongens fortjenstmedalje i gull. Han fortsatte å drive farsgården i Granvin selv i høy alder. Han hadde sannsynligvis den siste kvanngarden i Granvin.
Publikasjoner
Johan Havaas har også gitt ut to verdifulle avhandlinger:
Khoy kraftverk
Anlegget ble utbygd i årene 1998–2002. Brenselstypen er naturgass og råolje.
Paul Svarstad
Paul Svarstad (1917–1998) var en norsk politiker (H), gårdbruker, trelasthandler, redaktør og etterretningsoffiser fra Stryn.
Han var fra 1975 til 1976 ordfører i Stryn. Svarstad var også lokalhistoriker; han skrev en bygdehistorie i anledning Innvik Sparebanks 100-årsjubileum, og bidro til ei bok om fjordhesten.
Tre sopelimer
Hogsmeade Hogsmeade De Drie Bezemstelen Pub pod Trzema Miotłami
Dyp læring
Dyp læring (engelsk deep learning) er en læreprosess som går ut på å «trene opp» såkalte «dype kunstige nevrale nettverk» (også kjent som «nevrale nettverk»). Dette er en sentral metode innen maskinlæring – hvor det er et prinsipp at datamaskiner skal tilegne seg kunnskap (lære) om noe den ikke vet eller kan fra før. Dyp læring er basert på et sett med algoritmer som forsøker å modellere abstraksjoner i data på høynivå ved å bruke mange prosesslag med komplekse strukturer, som består av mange affine og ikke-lineære transformasjoner. Læreprosessen kan bli overvåket, semi-overvåket eller uten tilsyn, og har hatt en stor innvirkning på områder som bildeklassifisering, datamaskinsyn (engelsk computer vision), språkbehandling, biostatistikk og lydgjenkjenning.
Pamyua
Oversikt
Brødrene Stephen og Phillip Blanchett, av afroamerikansk og inuit opphav, dannet Pamyua i 1995 med målet å kombinere og bevare deres kulturelle og religiøse bakgrunner gjennom musikk. Pamyua beskriver deres musikk som «tribal funk», «world music» og «inuit soul music», og er inspirert av sanger fra russisk ortodoks, tradisjonell inuit-musikk, R&B og, mest merkverdig, det sørafrikanske herrekoret Ladysmith Black Mambazo.
De fleste av deres sanger er basert på tradisjonelle yupik, inuit og grønlandske sanger, men gruppen er kjent for å gjenskape dem i moderne stiler, som sangen «Cayauqa Nauwa», som har vært fremvist a cappella og med innflytelse fra urfolk i Stillehavet, og tradisjonelt.
De bruker instrumenter som cauyaq-tromme, samt maskedans som gjenspeiler og hedrer tradisjonell yupik-dans.
Pamyua har hatt konserter gjennom USA og flere steder i resten av verdenen, og har hatt konserter ved mange verdensmusikkfestivaler. I 2003 vant gruppen «Record of the Year» ved Native American Music Awards for deres album Caught in the Act. De spilte også under åpningsseremonien av National Museum of the American Indian i 2004. National Museum of the American Indian utgav også en samling som inneholdt Pamyuas musikk.
From Me to You (Indrehus)
From Me to You er et musikkalbum med Per Kristian Indrehus, utgitt i 1988. Dette er hans første og hittil eneste soloplate.
Kristoffer Sivertsen
Kristoffer Sivertsen (født 23. november 1988 i Stavanger) er en norsk advokat, siviløkonom og politiker (FrP). I mai 2019 ble han statssekretær i Justis- og beredskapsdepartementet for justis- og innvandringsminister Jøran Kallmyr i Erna Solbergs regjering. Etter at FrP gikk ut av Solberg-regjeringen tiltrådte han som da yngste partner i Elden Advokatfirma. På FrPs landsmøte i april 2022 ble han valgt som sentralstyremedlem med flest stemmer.
Sivertsen er medlem av kommunestyret i Stavanger, og medlem av utvalg for oppvekst og utdanning i samme kommune. I tillegg er han politisk nestleder i Rogaland FrP. I 2015-2020 var han leder av Stavanger Fremskrittsparti. Han har tidligere vært formann i Stavanger FpU og Bergen FpU. I tillegg har han hatt flere verv i FrP og Stavanger kommune, og vært en del av FrPs nasjonale skoleutvalg.
Sivertsen er utdannet jurist fra Universitetet i Bergen og har advokatbevilling (2019). Han har også gjennomført Washington Semester Program i International Law & Organizations ved American University i Washington DC, USA. Ved vårsemesteret 2019 fullførte han en mastergrad i økonomi og administrasjon (siviløkonom) ved Handelshøgskolen ved Universitetet i Stavanger. Masteroppgaven omhandlet innovasjon i norske forretningsadvokatfirma.
Sivertsen var i 2018 medforsvarer i Oslo tingrett i en profilert straffesak som omhandlet leterefusjonsordningen på norsk sokkel. Som advokat har han i tillegg spesialisert seg i arbeidsrettspørsmål.
Sivertsen er kjent for å være en sterk forkjemper for mindre regulering av mikrobryggerier, og har gjentatte ganger foreslått å liberalisere regelverket og redusere avgifter på håndverksøl. I tillegg har han tatt til orde for at Stavanger må anses som Norges ølhovedstad, og fått gjennomslag for at mikrobryggeriene skal bli en del av Stavanger bys turistsatsing. Han har også foreslått å utdanne ølbryggere i Stavanger.
I perioden 2019 - 2023 ble han valgt som medlem til Stavanger kommunestyre og vara til Rogaland fylkesting.
Shahid Salimi kraftvarmeverk
Shahid Salimi kraftvarmeverk (engelsk: Shahid Salimi CC Power Plant) er et varmekraftverk i provinsen Gilan i Iran. Det har en installert produksjonskapasitet på 435 MW, fordelt på 1 blokk á 2+1 gassturbiner md kogenerasjon. Teknologien er levert av bl.a Siemens og Doosan.
Anlegget ble utbygd i årene 1990–2006. Brenselstypen er naturgass og dieselolje.
The Masters Tournament 1999
The Masters Tournament 1999 ble arrangert på Augusta National Golf Club i Augusta, Georgia i USA i 1999.
Studentkoret Aks
Studentkoret Aks er et uavhengig kristent studentkor stiftet 28. september 1980. Koret har tilholdssted i Trondheim og er rettet mot ungdom i studerende alder. Repertoaret spenner bredt, gjerne med et tema for hvert semester. Blant annet har det vært sunget alt fra jazz, gospel, musikaler, barokkmusikk/kantater til tradisjonelle salmer og rockeoppsetninger. For tiden består koret av ca 25 medlemmer.
Shariati kraftvarmeverk
Shariati kraftvarmeverk er et varmekraftverk i provinsen Khorasan i Iran. Det har en installert produksjonskapasitet på 351 MW, fordelt på én blokk á 2+1 gassturbiner med kogenerasjon. Teknologien er levert av bl.a Alstom.
Makrofager
Makrofager er en type leukocytter som er det man i dagligtale kaller hvite blodceller. Leukocytter er blodets immunceller og består av en rekke ulike celletyper med forskjellige funksjoner. Forløperen til makrofager er sirkulerende monocytter som man finner i både blod og beinmarg. Ved skade rekrutteres monocyttene til ulike vev i kroppen ved å vandre ut av blodbanen. Ute i vevet vil monocyttene vokse og differensiere og kalles da makrofager. Makrofager er viktige for å drepe bakterier, virus og fremmed partikler, samt for å fjerne døde celler og cellerester.
Historie
Makrofager ble første gang oppdaget av den russiske forskeren Ilja Metsjnikov på grunn av deres evne til å spise andre celler, en prosess som kalles fagocytering. Som en effektiv fagocytt er makrofagen en viktig del av førstelinjeforsvaret i det medfødte immunforsvaret.
Opprinnelse
Man skiller mellom blod-deriverte makrofager og vevsspesifikke makrofager. Blod-deriverte makrofager rekrutteres til ulike steder i kroppen ved å fange opp signalstoffer. Disse oppholder seg altså til vanlig i blodbanen og kalles da for monocytter. Hos mennesker utgjør monocyttene 3-8% av leukocyttene i blod. Ved skade kan monocyttene rekruteres til ulike vev i kroppen ved å vandre ut av blodbanen. Ute i vevet vil monocyttene vokse og differensiere og kalles da makrofager. Selvet ordet makrofag betyr en storspiser som henspeiler deres rolle. I tillegg til å drepe bakterier, virus og fremmede pratikler, er makrofager også viktig for å fjerne døde celler og cellerester og utgjør således en viktig del av den naturlige homeostasen.
I tillegg har man fastboende makrofager som finnes ute i vevet til enhver tid. Disse vevsspesifikke makrofagene har ulike navn ettersom hvilket organ de tilhører. Vevsspesifikke makrofager i CNS kalles mikroglia, mens Kuppfer celler representerer vevsspesifikk makrofager i lever. Videre har man langehaanske celler i hud og type II celler i lungene. Disse har relativt lang levetid og med «fastboende» menes at de ikke kommer via blodstrømmen. De har i tillegg evne til å fornye seg selv og er således ikke avhengig av stadig tilstrømning av nye celler. Opprinnelsen til de vevspesifikke makrofagene har lenge vært diskutert. Basert på genetiske analyser har man funnet at vevsspesifikk makrofager i enkelte vev stammer fra progenitorceller fra plommesekken under embryogenesen. For eksempel vil mikroglia i hjernen, langerhanske celler i huden og alveolære makrofager i lungene være eksempler på dette. Disse er altså tilstede fra fødsel og er således ikke avhengig av tilstrøm av makrofager fra blodbanen.
Funksjon
Når vevs skades som følge av traume eller infeksjon vil inflammatoriske monocytter rekruteres fra blodbanen og strømme til det affisterte område. Monocytter representerer immuneffektorceller og sirkulerer i blod, beinmarg og milt. De er utstyrt med en rekke reseptorer som kan oppdage ulike chemokiner og patogener som gjør at du kan migrere til skadet eller infisert vev. De kan videre differensiere til mer modne makrofager. Makrofager inngår som en viktig del av det medfødte immunforsvaret og er med på å drepe mikrober i tidlig fase av en infeksjon. Den immunologiske responsen starter når celler i det medfødte immunforsverer binder såkalte «pathogen-associated molecular patters» (PAMPs) til sine «pattern recognition receptors» (PRRs). Tilsvarende kan de binde «danger-associated molecular patterns» (DAMPs) i forbindelse med traume og skade der ikke bakterier eller virus inngår. Fremme på skadestedet kan disse rekrutert makrofagene skille ut såkalte proinflammatoriske signalstoffer som TNF-α og IL-1. Disse signalstoffene aktiverer immunforsvaret og bidrar til å drepe mikrober.
I tillegg til å være en viktig del av kroppens immunforsvar, er makrofager viktig for normal utvikling og remodellering i allerede eksisterende vev. Et eksempel er fagocytering av celler som mellom fingre i den embryologiske hånden. Dette er vist ved at mus som mangler makrofager samtidig mangler mellomrom mellom fingre. Videre har eksempelvis mikroglia en viktig funksjon under nevrogensen og myelinogenesen.
Makrofag-polarisering
TAM har tradisjonelt blitt delt inn i to ulike funksjonelle typer; pro-inflammatoriske (M1) og anti-inflammatoriske (M2). I forbindelse med tumorbiologi blir gjerne M1 omtalt som anti-tumorigen, mens M2 gjerne kalles pro-tumorigen. Disse funksjonelle tilstandene kan skilles basert på forskjell i utrykk av ulike reseptorer. Denne tidligere todelingen er en forenkling av den virkelige biologien som er mer kompleks og forskere har foreslått å isteden se på dette som en kontinuerlig linje mellom to ytterpunkter.
Kreft
I forbindelse med kreft kalles makrofager som en felles betegnelse tumor-assosierte makrofager (TAM) og inkluderer både makrofager som kommer fra blodbanen (opprinnelig monocytter) og vevsspesifikke. Man finner rikelig med immunceller i mange ulike tumorer, deriblant makrofager. TAM har de siste årene fått økt oppmerksomhet da de har vist seg å spille en stor rolle for progresjon og prognose i en rekke kreftformer. Stort sett vil det i de fleste tumorer være en større andel makrofager med opphav i beinmarg, altså rekruterte, i forhold til «fastboende».
Grunnet TAMs viktige betydelig rolle i kreftutvikling er også disse interessante målceller innen kreftforskning. Ulike terapeutiske vinklinger har blitt foreslått som blant annet omskolering av makrofager og hemming av tilstrømming til tumor.
Hjerte
Makrofager er de første cellene som strømmer til hjertemuskelen etter infarkt. De første dagene domineres av M1-polarisering, mens man etter hvert får en økt andel M2 polarisering som er viktig for tilheling.
I aterosklerose er også makrofager helt essensiell for sykdomsutvikling og man finner både M1- og M2-polariserte makrofager i forløpet av plakkdannelse. Makrofager er også forløperen til de såkalte skumcellene som utgjør en del av det aterosklerotiske plakket.
Arturo Miranda
Arturo Miranda (født 19. januar 1971) er en kanadisk stuper. Han kom på 5.-plass i 3 m svikt synkronstuping under Sommer-OL 2008 med tidligere verdensmester Alexandre Despatie. Miranda ble født i Havanna på Cuba.
Avisåret 1863
Avisåret 1863 er en oversikt over etableringer, nedleggelser, hendelser, prisvinnere og personer med tilknytning til aviser i 1863.
Wilkes-Barre/Scranton Penguins
Wilkes-Barre/Scranton Penguins er et ishockeylag som spiller i AHL. Laget er farmerlaget til NHL-laget Pittsburgh Penguins.
Barbara Benkó
Barbara Benkó (født 21. januar 1990) er en ungarske syklist som konkurrerer i terrengsykling. Hun representerte landet sitt under Sommer-OL 2012 i London, der hun ble nummer 27.
Canadas kvinnelandslag i basketball
Canadas kvinnelandslag i basketball er landslaget i basketball som representerer Canada i internasjonale konkurranser.
Landslaget er rangert som nummer 6 på FIBA-rankingen, og tok bronse i verdensmesterskapet i basketball i 1979 og 1986.
Mynhardt Kawanivi
Mynhardt Kawanivi (født 3. mars 1984) er en namibisk friidrettsutøver som konkurrerer i maraton.
Han representerte Namibia under Sommer-OL 2016 i Rio de Janeiro, der han ble nummer 70 i maratonløpet.
Den russiske frigjøringsarméen
Den russiske frigjøringsarméen (russisk Русская освободительная армия – РОА, Russkaja oswoboditel'naja armija – ROA) var en frivillig russisk armé som kjempet på tysk side mot Stalin under annen verdenskrig. Den ble ledet av den russiske generalen Andrej Andrejevitsj Vlassov, som ønsket å forene alle russere i kampen mot stalinismen og Sovjetunionen. Til de frivillige hørte russiske emigranter (deriblant veteraner fra de hvite (antikommunistiske) styrkene under den russiske borgerkrigen), krigsfanger og østarbeidere.
San Jose Barracuda
San Jose Barracuda er et amerikansk ishockeylag fra San Jose, California.
Den russiske frigjøringsarméen
Et stort antall eksilrussere og tidligere sovjetiske statsborgere var innrullert i de tyske styrkene; antallet er estimert til rundt 1 million. Den russiske frigjøringsarméen som egen armé ble først en realitet mot slutten av krigen etter intens lobbyvirksomhet fra Vlassov og hans allierte.
San Jose Barracuda
Laget spiller i AHL og begynte å spille i 2015/2016-sesongen. Klubben er farmerlaget til NHL-klubben San Jose Sharks, og begge klubbene spiller på SAP Centers hjemmestadion.
Den russiske frigjøringsarméen
Etter krigen ble de russiske soldatene og Vlassov og hans generaler folkerettsstridig utlevert av amerikanerne til Sovjetunionen, hvor Vlassov og ni generaler ble henrettet 1. august 1946. De øvrige russiske soldatene ble sendt i slaveleirer i Sibir. Deres videre skjebne er ikke kjent. I kontrast ga Liechtenstein asyl til rundt fem hundre soldater fra Den russiske frigjøringsarméen som siden fikk opphold i Argentina.
Distinksjoner 1942-1945
Kilde:
Women
Women er et kanadisk indie-band fra Calgary som ble dannet i 2007. Til tross for gruppens navn består den av kun menn: Patrick Flegel (gitar/vokal), Matthew Fleger (bass/vokal), Micheal Wallace (gitar/vokal) og Christopher Reimer (trommer). Deres debutalbum, også kalt for Women, ble utgitt på Chad VanGaalens plateselskap Flemish Eye den 8. juli 2008 i Canada og på selskapet Jagjaguwar den 7. oktober 2008 i USA. Det gikk rykter om at gruppa gikk i oppløsning den 29. oktober 2010 etter de havnet i en slåsskamp på scenen i Victoria, men deres management hevdet at de kun kansellerte resten av turnen.